Document ID: 31994R1881

ΚΑΝΟΝΙΣΜΟΣ (ΕΚ) αριθ. 1881/94 ΤΟΥ ΣΥΜΒΟΥΛΙΟΥ της 27ης Ιουλίου 1994 για την τροποποίηση του κανονισμού (ΕΟΚ) αριθ. 2072/92 για τον καθορισμό της ενδεικτικής τιμής του γάλακτος και των τιμών παρέμβασης του βουτύρου, του αποκορυφωμένου γάλακτος σε σκόνη και των τυριών grana padano και parmigiano reggiano για δύο ετήσιες περιόδους, αρχής γενομένης από την 1η Ιουλίου 1993 έως τις 30 Ιουνίου 1995
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
Εκτιμώντας:
ότι είναι ρευστή η κατάσταση της αγοράς του γάλακτος και των γαλακτοκομικών προϊόντων- ότι η συνεχής πτώση της καταναλώσεως του βουτύρου στην Κοινότητα συνεπάγεται διαρκείς δυσχέρειες στην αγορά του βουτύρου- ότι η κατάσταση αυτή επιδεινώνεται από τη συνεχή αύξηση της περιεκτικότητας του γάλακτος σε λιπαρές ουσίες- ότι θα πρέπει να επιταχυνθεί η μείωση της τιμής παρεμβάσεως του βουτύρου με συμπληρωματική πτώση κατά 1 % και να βελτιωθεί η ανταγωνιστικότητα του βουτύρου και των γαλακτοκομικών λιπαρών ουσιών, ενθαρρύνοντας την κατανάλωσή τους και αναστρέφοντας την ανοδική τάση της περιεκτικότητας του γάλακτος σε λιπαρές ουσίες- ότι επιβάλλεται συνεπώς να καθορισθεί η ενδεικτική τιμή του γάλακτος και να προσαρμοσθεί ο κανονισμός (ΕΟΚ) αριθ. 2072/92 (3)-
ότι με τον κανονισμό (ΕΚ) αριθ. 1880/94 του Συμβουλίου της 27ης Ιουλίου 1994 για την τροποποίηση του κανονισμού (ΕΟΚ) αριθ. 804/68 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (4), έχει καταργηθεί το καθεστώς των αγορών στην παρέμβαση για τα τυριά grana padano και parmigiano reggiano- ότι επιβάλλεται, συνεπώς, να καταργηθεί η τιμή παρέμβασης για τα εν λόγω τυριά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 του κανονισμού (ΕΟΚ) αριθ. 2072/92, το σημείο 2 αντικαθίσταται από το ακόλουθο κείμενο:
"2. Για την περίοδο από την 1η Ιουλίου 1994 έως τις 30 Ιουνίου 1995:
"(Ecu/100 κιλά)
" 25,66 271,80 170,
"
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Αυγούστου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουλίου 1994.

Labels: 2
17